section_heading: Prije otoka
paragraph_text: Na njihovom medenom mjesecu, Bernard vodi Rose u Australiju gdje odlaze kod iscjelitelja Isaaca. Rose se naljuti, jer smatra da se već pomirila sa svojom sudbinom, ali ju Bernard ipak uspjeva nagovoriti da razgovara s Isaacom koji smatra da se njegov ured nalazi na vrhu mjesta velike energije, magnetske ili geološke. Međutim, Isaac uskoro kaže Rose da joj ne može pomoći zbog toga što joj energija u Australiji ne odgovara. Čak se nudi vratiti joj Bernardov novac, ali Rose ga ne želi uzeti i kaže mu da će umjesto toga reći Bernardu da ju je Isaac "izliječio" kako bi ovaj prestao pokušavati spasiti njezin život.